brevbeslag
        
         (jus)
Store norske leksikon,Jus,Prosess,Straffeprosess
Brev som er i Postens besittelse, kan beslaglegges etter kjennelse av retten dersom det kunne vært beslaglagt hos mottageren, og dersom det er mistanke om en handling som etter loven kan medføre straff av fengsel i mer enn 6 måneder (Straffeprosessloven §§ 211 og 212). Det samme gjelder for elektronisk kommunikasjon hos tjenestetilbyder.
Brev i fysisk eller elektronisk form som er beslaglagt hos Posten eller tjenestetilbyder, skal leveres til retten og kan bare åpnes og gjennomsees av dommeren. Antas brevet å ha betydning for saken, blir det utlevert til påtalemyndigheten til videre forføyning i samsvar med beslagets formål. Ellers skal brevet straks sendes videre til adressaten. Mottageren og avsenderen gis underretning om hva som er åpnet og hva som holdes under beslag dersom dette kan skje uten skade for etterforskningen. Les mer i Store norske leksikon brevbrudd beslaglegging